Mikler Roland: Repülünk, egy meccsre vagyunk az elõdöntõtõl
A magyar férfi kézilabda-válogatott óriási csatában 29-28-ra legyõzte Szlovéniát az Európa-bajnokság középdöntõs csoportkörének második mérkõzésén. A találkozó után Gulyás István szövetségi kapitány, és a második félidõben parádésan védõ Mikler Roland értékelte a 60 perces ütközetet.
"A terveink szerint alakult a dolog, talán egy kicsit be is húztuk õket a csõbe, annyiszor elmondtuk, hogy Bombac az, akit elsõsorban ki kell kapcsolni – kezdte értékelését az elképesztõ találkozót közvetítõ M4 Sportnak Gulyás István a válogatott szövetségi kapitánya. – Nem tudtak nagyon elmenni, a második félidõt pedig ezúttal is jobban bírtuk erõvel. Elindultunk egy úton, látjuk a játékperceket, hogy ki, mennyit van pályán, nem szeretnénk, ha a játékosok azt éreznék, hogy egy hiba után azonnal le kell jönniük" – utalt a kapitány arra, hogy egy-egy eladott labda vagy elrontott lövés után nem jött egy olyan csere, amit a szurkolók esetleg kiköveteltek volna.

"Most nyugodtan tudunk várni a hogyan továbbra. Újra fel kellett tölteni a játékosokat, és úgy indulni a norvégok elleni meccs után, hogy van még három meccsünk itt a középdöntõben. Errõl beszültünk az öltözõben is, hogy van valami a csapatban, ami a csoportkörben megvolt, a norvégok ellen egy kicsit eltûnt, ezt a valamit kell visszahozni. Szeretnénk egy hetet még maradni, meglátjuk, hogy sikerül-e" – utalt óvatosan arra, hogy a jövõ héten rendezik az Eb helyosztóit a svéd fõvárosban, Stockholmban.

Az elsõ félidõben Mikler Roland nem sokszor találkozott a labdával, a szünetben aztán egyedül maradt kint a pályán, átgondolta a történteket, aminek meg is lett az eredménye.

"Nem úgy indult a meccs, ahogy szerettem volna, de volt 15 percem, hogy összeszedjem magam, mert világos, hogy kell ennek a csapatnak a támasz hátulról, a kapuból, a jó eredményhez elengedhetetlenek a védések. Repülünk, egy meccsre vagyunk az elõdöntõtõl, de nem foglalkozunk ezzel, mert akkor egy összenyomott kis csapat leszünk, amelyiket megnyomorítja a tét. Ezeknek a fiataloknak óriási nagy dolog, hogy ilyen csapatok ellen játszhatnak egy világversenyen. Az, hogy sikeresek is vagyunk, már csak a hab a tortán" – mondta a magyar válogatott kapusa, aki bravúrok sorát mutatta be a második félidõben.